Tridesetogodišnji planinar koji je zadobio ozlijedu ramena ove nedjelje na istočnom dijelu Mosora, blizu vrha Lišnica (950 m) uspješno je spašen i predan medicinskog ekipi KBC Split nakon brze akcije spašavatelja Hrvatske gorske službe spašavanja i ekipe Hrvatskog ratnog zrakoplovstva.

&amp;amp;lt;!--cke_bookmark_139S--&amp;amp;gt;&amp;amp;lt;!--cke_bookmark_139E--&amp;amp;gt;

Planinar se nalazio na izletu s grupom od još 40 planinara no zbog nezgodnog pada ozlijedio je rame, pa se sumnjalo na iščašenje ili lom. S njim u društvu bilo je i medicinsko osoblje koje mu je imobiliziralo rame i čekalo spašavatelje.

&amp;lt;!--cke_bookmark_168S--&amp;gt;&amp;lt;!--cke_bookmark_168E--&amp;gt;

- Zbog teško prohodnog terena helikopterski transport se pokazao dobro odlukom. Iako je lijepi i topao dan, na visini od 1000 metara temperature su kudikamo niže pa je brza evakuacija uvelike smanjila kompleksnost akcije. U slučaju da se spašavanje radilo zemaljskim putem, procjena je da bi akcija završila u noćnim satima. Ozlijeđeni je 'fix line' metodom u podvjesu zajedno s loječnicom HGSS-a, prebačen nekoliko kilometara dalje do pogodne livade gdje su oboje uvučeni u helikopter i prebačeni na heliodrom KBC-a u 15.15 sati - kazao nam je Frane Bebić, pročelnik HGSS Stanice Split.